Unii părinţi se tem că nu a fost destul timp pentru dezinfecţia școlilor. Ce spune un medic infecționist.
Elevii se întorc în şcoli miercuri, la două zile după alegeri. Unii părinţi se tem că nu a fost destul timp pentru dezinfecţie. Medicul Virgil Musta spune că şi o zi este de ajuns pentru igienizare.
Ecaterina are un băiat în clasa a treia la o şcoală din Bucureşti. Nu îi este teamă să îşi trimită copilul la şcoală de miercuri, la două zile după alegeri. Însă, nu toţi gândesc ca ea. Alţi părinţi îşi fac griji în privinţa dezinfecţiei claselor.Ecaterina, părinte: "O să îl trimit la şcoală, nu mi-e teamă. (…) Mi-e greu să cred că i-am expune unui risc atât de mare."Medicul Virgil Musta spune să nu îţi faci griji. Atât timp cât dezinfecţia este făcută corect, chiar şi o zi liberă ar fi fost de ajuns pentru elevi. Virgil Musta, medic infecţionist: "Cred că riscul mai mare este ca, dacă nu au fost atenţi în această perioadă, să vină copiii infectaţi, copii care nu au simptomatologie sau au simptomatologie minoră şi totuşi care să frecventeze şcoala, să fie pozitivi şi să infecteze pe alţii.(…) De fapt aici este foarte dificil de a controla acest element, al copiiilor asimptomatici.".